**J.P. “Šume T.K.“ d.d. Kladanj**

**Š.G.“Vlaseničko“ Turalići**

Broj:268/21

Datum:22.04.2021. godine

**Predmet: Izvještaj o monitoringu nad ugroženim i rijetkim biljnim vrstama i šumama visoke zaštitne vrijednosti** **na području ŠGP „Vlaseničko“** **za period od 01.01.2020. - 31.12.2020. godine;**

1. **Monitoring ugroženih i rijetkih biljnih vrsta za ŠGP „Vlaseničko“ Kladanj**

Registar za praćenje rijetkih i ugroženih biljnih vrsta na području Tuzlanskog kantona, za Š.G. „Vlaseničko“ počeo se voditi od 13.01.2011. godine. Prvobitno su evidentirane i u registar zavedene tri (3) vrste koje pripadaju toj kategoriji i to:

* Ruscus hypoglossum (mekolisna veprina)
* Ilex aquifolium (božikovina, zelenika)
* Taxus baccata (europska tisa)

Na slijedećoj tabeli dat je prikaz navedenih vrsta po odjelima i gospodarskim jedinicama:

|  |  |  |  |
| --- | --- | --- | --- |
|  vrstaGos. odjeljedinica | Ruscushypoglossum(mekolisna veprina) | Ilex aquifolium(božikovina) | Taxus baccata(Evropska tisa) |
| Donja Drinjača |  58 |  58 |  - |
| Donja Drinjača |  - |  - |  59 |
| Donja Drinjača |  - |  - |  60 |
| Donja Drinjača |  61 |  61 |  61 |
| Donja Drinjača |  - |  57  |  - |
| Sapna Lokanjska rijeka |  56 |  - |  - |
| Sapna Lokanjska rijeka |  - |  76 |  - |
| Sapna Lokanjska rijeka |  - |  105 |  - |

U toku 2011., 2012. i 2013. godine prilikom svakodnevnih aktivnosti nije primijećena niti jedna nova vrsta a takođe nije konstatovana nijedna od gore navedenih vrsta u novim odjelima niti na novim lokacijama.

 Prilikom redovnih poslovnih aktivnosti u 2014. godini vrste Ruscus hypoglossum i Ilex aquifolium su primijećene i u registar zavedene i u još nekim odjelima u obje gospodarske jedinice. Isključivo se radi o pojedinačnom javljanju tih vrsta.

 Prilikom radova na sječi i izvozu u odjelu „62“ gospodarska jedinica „Donja Drinjača“, dana 28.02.2014. godine pri vrhu odjela u blizini granice za ŠPP “Konjuh“ Kladanj, pronašli smo i evidentirali mekolisnu veprinu koja se javlja pojedinačno i u manjim grupama površine do 0,5m². Takođe prilikom sječe stabala slučajnog užitka u odjelu „59“ G.J.“Donja Drinjača“ dana 03.03.2014.god. u gornjem dijelu odjela u blizini granice sa odjelom „58“ uočena je i u registar zavedena božikovina. Radi se o jednom uzorku koji ima formu tanjeg stabalca prečnika 12 cm. Takođe dana 11.02.2015. godine u odjelu „67“ G.J. “Donja Drinjača“ na platou odjela je konstatovano prisustvo božikovine u 2015. godini.

 Takođe na području G.J. “Sapna Lokanjska rijeka“ konstatovana je pojava postojećih evidentiranih vrsta u drugim odjelima, odjel „54“ i „106“. Uodjelu 106 je evidentirana božikovina u novembru 2014. godine, a takođe u novembru 2014. godine je registrovana i veprina u odjelu „54“. Takođe se radi o pojedinačnim pojavama.

 Kako se iz naprijed navedenog vidi pojedine vrste su se pojavile u još nekim odjelima tako da će u narednoj tabeli biti prikazane zaštićene vrste po odjelima zaključno sa 31.03.2015. godine.

|  |  |  |
| --- | --- | --- |
| Vrsta | G.J. “Donja Drinjača“ | G.J. “Sapna Lokanjska rijeka“ |
| Ruscus hypoglossum | 58,61,62 | 56,54 |
| Ilex aquifolium | 58,57,61,59,67 | 105,76,106 |
| Taxus baccata | 59,60,61 | - |

 Kako se može primijetiti u odnosu na 2013 godinu nema pojavljivanja novih vrsta, već samo se pojedine već evidentirane vrste pojavljuju i u drugim odjelima.

 Od pomenutih vrsta samo Ilex aquifolium(božikovina) ima tendenciju širenja što je posebno izraženo u odjelu „57“,G.J.“Donja Drinjača“ jer je pronađena u dijelovima odjela gdje je prije nije bilo.

 U toku 2015. godine uočena je i u registar zavedena nova vrsta sa liste rijetkih i ugroženih biljnih vrsta.

 Naime prilikom redovne doznake projektant je u odjelu „63“, G.J.“Donja Drinjača“ dana 12.05.2015. godine uočio Blagajev likovac (Daphne blagayana).Radi se o pojedinačnom primjerku koji se nalazi na vrhu odjela na lokalitetu Čairi.

 Takođe prilikom doznake stabala pronađen je isti primjerak u odjelu „65“,G.J.“Donja Drinjača“ dana 22.09.2015.godine na platou Sokoline. Radi se o tri primjerka koja se javljaju pojedinačno.

 Već prethodno evidentirana vrsta Ilex aquifolium je 22.09.2015.godine pronađena i u odjelu 65, takođe na platou Sokoline. Radi se o pojedinačnom primjerku. Prisustvo ove vrste je registrovano i u odjelu „66“ u gornjem dijelu odjela dana 16.10.2015.godine.

 Istog dana je u odjelu „66“ G.J.“Donja Drinjača primjećena i u registar zavedena mekolisna veprina (Ruscus hypoglossum) koja se javlja i pojedinačno i u manjim grupama u gornjem djelu odjela.

 Kratak pregled registrovanih rijetkih i ugroženih biljnih vrsta na dan 31.12.2015. godine je prikazan u slijedećoj tabeli:

|  |  |  |
| --- | --- | --- |
| Vrsta | G.J.“Donja Drinjača“ | G.J. “Sapna Lokanjska rijeka“ |
| Ruscus hypoglossum | 58,61,62,66 | 54,56 |
| Ilex aquifolium | 57,58,59,61,65,66,67 | 76,105,106 |
| Taxus baccata | 59,60,61 | - |
| Daphne blagayana | 63,65 | -  |

 Od navedenih vrsta samo Ilex aquifolium ima laganu tendenciju širenja.

U toku 2016. godine, prilikom doznake stabala za redovnu sječu u odjelu „91“,G.J.“Sapna Lokanjska Rijeka“ 18.05.2016. godine je primjećena i u registar zavedena širokolisna veprina (Ruscus hypoglossum). Javlja se pojedinačno na nekoliko mjesta u gornjem dijelu odjela.

 Takođe u odjelu „91“, isti dan je evidentiran Blagajev likovac (Daphne blagayana). Uočen je samo jedan primjerak, takođe u gornjem dijelu odjela.

 U odjelu „74“ G.J.“Sapna Lokanjska Rijeka“ 28. i 29.03.2016. godine uočeno je nekoliko primjeraka božikovine (Ilex aquifolium) u srednjem i gornjem dijelu odjela.

 Prilikom doznake stabala u odjelu „64“ G.J.“Donja Drinjača“ 28.07.2016 godine, je primjećena i evidentirana božikovina (Ilex aquifolium). Radi se o nekoliko primjeraka koji se javljaju pojedinačno u gornjem dijelu odjela.

Obzirom da su u 2016. godini, postojeće vrste registrovane u još nekim odjelima, zaključno sa 31.12.2016. godine, pregled po vrstama i odjelima će biti prikazan u slijedećoj tabeli:

|  |  |  |
| --- | --- | --- |
| Vrsta | G.J. “Donja Drinjača“ | G.J. “Sapna Lokanjska rijeka“ |
| Ruscus hypoglossum | 58,61,62,66 | 54,56,91 |
| Ilex aquifolium | 57,58,59,61,64,65,66,67 | 74,76,105,106 |
| Taxus baccata | 59,60,61 | - |
| Daphne blagayana | 63,65 | 91  |

 U toku 2017. godine, nisu uočene nove vrste koje spadaju u kategoriju rijetkih i ugroženih biljnih vrsta, ali su već postojeće evidentirane u odjelima gdje ih do sada nije bilo.

 Naime prilikom izvođenja radova u odjelu „59“ G.J. “Donja Drinjača“ dana 26.05.2017. godine, u donjem dijelu odjela na više mjesta pojedinačno je uočena veprina ( Ruscus hypoglossum).

 Takođe u odjelu „77“ G.J. “Sapna Lokanjska rijeka“ prilikom doznake stabala za sječu uočena je božikovina ( Ilex aquifolium) koja se javlja u gornjem dijelu odjela u velikim grupama na velikim površinama.

 Prilikom obilaska odjela „94“ G.J. “Sapna Lokanjska rijeka“ u gornjem dijelu odjela dana 21.03.2017. godine, primjećena je veprina (Ruscus hypoglossum) koja se javlja na dva mjesta pojedinačno.

 Obzirom da su se vrste koje su u prethodnom periodu primjećene i evidentirane u toku 2017. godine pronašle u još tri odjela, u slijedećoj tabeli će biti prikazane sve evidentirane vrste po odjelima zaključno sa 31.12.2017. godine.

|  |  |  |
| --- | --- | --- |
| Vrsta | G.J. “Donja Drinjača“ | G.J. “Sapna Lokanjska rijeka“ |
| Ruscus hypoglossum | 58,61,62,66,59 | 54,56,91,94 |
| Ilex aquifolium | 57,58,59,61,64,65,66,67 | 74,76,105,106,77 |
| Taxus baccata | 59,60,61 | - |
| Daphne blagayana | 63,65 | 91  |

 U toku 2018. godine, nisu uočene nove vrste biljaka sa liste ugroženih, rijetkih i osjetljivih biljnih vrsta, ali su se već evidentirane biljne vrste uočile u novim odjelima, odnosno na novim lokacijama.

 U odjelu „57“, G.J.“Donja Drinjača“ u gornjem dijelu odjela odsjek 01 je dana 15.03.2018. godine, uočena i u registar zavedena božikovina (Ilex aquifolium). Javlja se pojedinačno i u manjim grupama.

 Takođe veprina (Ruscus hypoglossum) je u toku 2018. godine uočena u više odjela na prostoru obje gospodarske jedinice. Na području G.J. “Donja Drinjača“ u odjelu „53“ odsjek 01 dana 16.08.2018. godine, uočena je pojedinačno i u manjim grupama u gornjem dijelu odjela.

 Ruscus hypoglossum je uočena i u registar zavedena dana 10.12.2018. godine, uodjelu „82“ odsjek 00 G.J. “Sapna Lokanjska rijeka“ u gornjim dijelovima odjela, gdje se javlja pojedinačno i u manjim grupama.

 Ova vrsta je primjećena i u odjelu „102“ odsjek 01, takođe na području G.J. “Sapna Lokanjska rijeka“ dana 22.06.2018. godine. U donjem dijelu odjela je uočena u manjim grupama, a u gornjim dijelovima odjela pojedinačno.

 Dana 24.05.2018. godine na području G.J. “Sapna Lokanjska rijeka“ u odjelu „57“ odsjek 03 i 04 po rubovima odjela, pojedinačno i u manjim grupama u većoj količini je evidentirana Ruscus hypoglossum.

 Na području G.J. “Donja Drinjača“ u odjelu „53“ odsjek 01 tačnije u gornjem dijelu odjela pojedinačno je evidentirana božikovina (Ilex aquifolium), dana 16.08.2018. godine.

 U gornjim dijelovima odjela „82“ odsjek 00 G.J. “Sapna Lokanjska rijeka“ dana 10.12.2018. godine, pojedinačno i u manjim grupama je evidentirana božikovina (Ilex aquifolium).

 U sljedećoj tabeli će biti prikazane sve evidentirane vrste sa liste ugroženih, osjetljivih i rijetkih biljnih vrsta po odjelima i gospodarskim jedinicama zaključno sa 31.12.2018. godine.

|  |  |  |
| --- | --- | --- |
| Vrsta | G.J. “Donja Drinjača“ | G.J. “Sapna Lokanjska rijeka“ |
| Ruscus hypoglossum | 53,58,61,62,66,59 | 54,56,57,82,91,94,102 |
| Ilex aquifolium | 53,57,58,59,61,64,65,66,67 | 74,76,82,105,106,77 |
| Taxus baccata | 59,60,61 | - |
| Daphne blagayana | 63,65 | 91  |

U toku 2019. godine nisu uočene nove vrste biljaka sa liste ugroženih, rijetkih i osjetljivih biljnih vrsta, ali su se već evidentirane biljne vrste uočile u novim odjelima, odnosno na novim lokacijama.

 U odjelu „60“ odsjek 00 G.J.“Donja Drinjača“ u gornjem dijelu odjela je dana 08.05.2020. godine uočena i u registar zavedena božikovina (Ilex aqifolium) javlja se pojedinačno po grebenima.

 Takođe u odjelu „60“, G.J.“Donja Drinjača“ odsjek „00“ dana 27.05.2019. godine je uočena i registrovana vrsta Ruscus hypoglossum. Javlja se pojedinačno i u manjim grupama pri vrhu odjela, uglavnom na zaravnjenim mjestima.

 Dana 07.03.2019. godine u odjelu „54“ G.J. “Sapna Lokanjska rijeka“ u odsjecima „03“ i „04“ je registrovana Ruscus hypoglossum. Javlja se po rubovima odjela, pojedinačno i u grupama u većim količinama. Na području gospodarske jedinice „Sapna Lokanjska rijeka“ u odjelu „104“ uočena je i evidentirana u mjesecu novembru 2019. godine, vrsta Ilex aquifolium – božikovina, primjećena je u gornjem dijelu odjela, pojedinačno i u manjim grupama.

 U slijedećoj tabeli će biti prikazane sve evidentirane vrste po odjelima zaključno sa 31.12.2019. godine.

|  |  |  |
| --- | --- | --- |
| Vrsta | G.J. “Donja Drinjača“ | G.J. “Sapna Lokanjska rijeka“ |
| Ruscus hypoglossum | 53,58,59,60,61,62,66, | 54,56,57,82,91,94,102 |
| Ilex aquifolium | 53,57,58,59,60,61,64,65,66,67 | 74,76,77,82,104,105,106 |
| Taxus baccata | 59,60,61 |  - |
| Daphne blagayana | 63,65 | 91  |

 U protekloj 2020. godini, nisu uočene nove vrste biljaka sa liste ugroženih, rijetkih i osjetljivih biljnih vrsta, ali su se već evidentirane biljne vrste uočile u novim odjelima, odnosno na novim lokacijama. U protekloj 2020. godini, na području gospodarske jedinice „Donja Drinjača“ Turalići Kladanj, od rijetkih i ugroženih biljnih vrsta na novim lokacijama uočene su Daphne blagayana (blagajev likovac) i Ruscus hypoglossum (širokolisna veprina). Blagajev likovac uočen je u odjelu „58“ odsjek 01 od strane projektanata prilikom vršenja doznake stabala za sječu u mjesecu oktobru 2020. godine. Primjećeni su pojedinačni primjerci u gornjim dijelovima odjela, na manjim grebenima ispod „Štita“. Ruscus hypoglossum je na području ove gospodarske jedinice uočen u odjelu „60“ odsjek 00 i to u gornjim dijelovima odjela, pojedinačno a i u manjim grupama.

Na području gospodarske jedinice „Sapna Lokanjska rijeka“ Sapna od rijetkih i ugroženih biljnih vrsta na novim lokacijama uočene su Ilex aquifolium (božikovina) i Ruscus hypoglossum (širokolisna veprina). Ilex aquifolium (božikovina) u protekloj godini zapažena je u dva odjela na području gospodarske jedinice „Sapna Lokanjska rijeka“ u Sapni. U maju 2020. godine, uočena je u odjelu „107“ odsjek 01 i to pojedinačno i u manjim grupama po grebenima u gornjem dijelu odjela. Ova rijetka vrsta takođe je uočena u odjelu „75“ odsjek 01 u mjesecu junu 2020. godine, i to pojedinačno i u grupama u gornjim dijelovima odjela. U ovom odjelu takođe je uočena i vrsta Ruscus hypoglossum (širokolisna veprina), u gornjem dijelu odjela uočeni su pojedinačni primjerci a na nekim mjestima primjetno je da se pojavljuje i u manjim grupama. Ova vrsta na području gospodarske jedinice „Sapna Lokanjska rijeka“ u 2020. godini, takođe je uočena i u odjelu „95“ u odsjeku „01“ i javlja se pojedinačno u gornjim dijelovima odjela.

U slijedećoj tabeli će biti prikazane sve evidentirane vrste po odjelima zaključno sa 31.12.2020. godine.

|  |  |  |
| --- | --- | --- |
| Vrsta | G.J. “Donja Drinjača“ | G.J. “Sapna Lokanjska Rijeka“ |
| Ruscus hypoglossum | 53,58,59,60,61,62,66 | 54,55,56,57,75,82,91,93,94,95,102 |
| Ilex aquifolium | 53,57,58,59,60,61,64,65,66,67 | 74,75,76,77,82,104,105,106,107 |
| Taxus baccata | 59,60,61 | - |
| Daphne blagayana | 58,63,65 | 91  |

 Kako se vidi, praćenjem rijetkih, ugroženih i osjetljivih biljnih vrsta duži niz godina, može se primjetiti da se uglavnom iste vrste konstantno ponavljaju, a na mjestima uočavanja tendeciju širenja pokazuju Ilex aquifolium i Ruscus hypoglossum.

 Prilikom izrade izvedbenih projekata, biljne vrste koje spadaju u kategoriju rijetkih, ugroženih i osjetljivih biljnih vrsta na području Tuzlanskog kantona, ako su prisutne u odjelu koji se tretira, mjesta na kojima se nalaze obavezno se označavaju na karti, i iste se opisuju u projektu i kontrolnoj listi koja je sastavni dio projekta.

 Bitno je istaći da pored tehničkog osoblja i zaposlenici koji su uključeni u proces proizvodnje su upoznati sa izgledom zaštićenih vrsta i obavezom, da su ih prilikom izvođenja radova dužni zaštititi.

 Pregled uradila:

 Blažević Irmela, master.šum.